CELEX: 32014R1037
Language: bg
Date: 2014-09-25 00:00:00
Title: Регламент за изпълнение (ЕС) № 1037/2014 на Комисията от 25 септември 2014 година относно класирането на някои стоки в Комбинираната номенклатура

1.10.2014   
            
            
               BG
            
            
               Официален вестник на Европейския съюз
            
            
               L 287/9
            
         Регламент за изпълнение (ЕС) № 1037/2014 на Комисията
   от 25 септември 2014 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди обвързващата тарифна информация, която е издадена във връзка с класирането на стоките, засегнати от настоящия регламент, но която не е в съответствие с настоящия регламент, да може да продължи да бъде ползвана от титуляря за определен период от време съгласно член 12, параграф 6 от Регламент (ЕИО) № 2913/92 на Съвета (2). Този период следва да се определи на три месеца.
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде ползвана за срок от три месеца след влизането в сила на настоящия регламент, съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 25 септември 2014 година.
      
         
            За Комисията,
         
         
            от името на председателя,
         
         Heinz ZOUREK
         
            Генерален директор на ГД „Данъчно облагане и митнически съюз“
         
      
   
   
      (1)  ОВ L 256, 7.9.1987 г., стр. 1.
   
      (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Полупроводников компонент (т.нар. „светодиоден модул“), съдържащ светодиоден чип с паралелно свързан защитен Ценеров диод, поместени в пластмасов корпус със заоблен прозрачен пластмасов капак, с размери приблизително 7 × 7 × 5 mm, без контактни писти.
                              Компонентът е физически неделим, в смисъл, че макар някои от неговите елементи теоретично да могат да бъдат отстранени и заменени, това би бил дълъг и деликатен процес, който при нормални условия на производство е икономически неизгоден.
                              Светодиодният модул е проектиран за монтаж върху печатни платки, например посредством технологии за повърхностен монтаж чрез запояване (SMD технология).
                              Той намира приложение в осветителни устройства, като например светкавици на мобилни телефони, осветителни тела в автомобилостроенето, прожектори, пътни светлинни сигнали и домакински уреди.
                           
                        
                      (1) Вж. изображение 1.
               
               
                  8541 40 10
               
               
                  Класирането се определя от общи правила 1 и 6 за тълкуване на Комбинираната номенклатура, забележка 8 към глава 85, както и от текстовете на кодове по КН 8541, 8541 40 и 8541 40 10.
                  Тъй като светодиодният чип и защитният диод са неделимо свързани за всички възможни приложения и цели и защитният диод се използва единствено за защита на светодиодния чип срещу свръхнапрежение, характеристиките и свойствата на модула като светодиод от позиция 8541 не са съществено променени. Поради това, като се прилага забележка 8 към глава 85, последна алинея, класирането на компонента в позиция 9405 се изключва.
                  Поради това продуктът трябва да бъде класиран в код по КН 8541 40 10 като светодиод.
               
            
                  
                              2.
                           
                           
                              Полупроводников компонент, съдържащ светодиоден модул, монтиран чрез запояване върху печатна платка с метална сърцевина, с височина приблизително 7 mm и диаметър приблизително 21 mm.
                              Светодиодният модул съдържа светодиоден чип с паралелно свързан защитен Ценеров диод, поместен в пластмасов корпус със заоблен прозрачен пластмасов капак.
                              Печатната платка с метална сърцевина е специално проектирана да отвежда топлина. Тя разполага с писти за спояване, към които се свързва електрозахранването, и е оформена като краен елемент за използване в осветителни продукти.
                              Компонентът намира приложение в осветителни устройства, като например светкавици на мобилни телефони, осветителни тела в автомобилостроенето, прожектори, пътни светлинни сигнали и домакински уреди.
                           
                        
                      (1) Вж. изображение 2.
               
               
                  8541 40 10
               
               
                  Класирането се определя от общи правила 1 и 6 за тълкуване на Комбинираната номенклатура, забележка 8 към глава 85, както и от текстовете на кодове по КН 8541, 8541 40 и 8541 40 10.
                  Въпреки че компонентът съдържа светодиоден модул и печатна платка, които могат да бъдат демонтирани, неговата функция остава същата като тази на самия светодиоден модул. Единствената функция на печатната платка с метална сърцевина е да отвежда топлина (радиатор за отвеждане на топлина), като печатната платка не осигурява никакви връзки с други съставни елементи, а единствено дава възможност за по-добро прехвърляне на топлина от светодиодния модул към заобикалящата среда. Поради това компонентът трябва да бъде класиран като светодиоден модул.
                  Тъй като светодиодният чип и защитният диод са неделимо свързани за всички възможни приложения и цели и защитният диод се използва единствено за защита на светодиодния чип срещу свръхнапрежение, характеристиките и свойствата на модула като светодиод от позиция 8541 не са съществено променени. Поради това, като се прилага забележка 8 към глава 85, последна алинея, класирането на елемента в позиция 9405 се изключва.
                  Поради това продуктът трябва да бъде класиран в код по КН 8541 40 10 като светодиод.
               
            
                  
                              3.
                           
                           
                              Полупроводников компонент (т. нар. „светодиодна матрица“), който се състои от четири светодиодни чипа, всеки от тях с паралелно свързан защитен Ценеров диод, поместени в пластмасов корпус с прозрачен стъклен прозорец в горната си част и 8 контактни писти на гърба, с размери приблизително 6 × 5 × 1 mm.
                              Компонентът е физически неделим, в смисъл, че макар някои от неговите елементи теоретично да могат да бъдат отстранени и заменени, това би бил дълъг и деликатен процес, който при нормални условия на производство е икономически неизгоден.
                              Светодиодните чипове не са свързани помежду си. Връзката между светодиодните чипове и Ценеровите диоди се осъществява посредством тънки проводници.
                              Светодиодният пакет е проектиран за монтаж върху печатни платки, например посредством технологии за повърхностен монтаж чрез запояване.
                              Той намира приложение в осветителни устройства, като осветителни тела за сценични и развлекателни цели, осветление за създаване на настроения, архитектурно осветление на открито и закрито.
                           
                        
                      (1) Вж. изображение 3.
               
               
                  8541 40 10
               
               
                  Класирането се определя от Общи правила 1 и 6 за тълкуване на Комбинираната номенклатура, забележка 8 към глава 85, както и от текстовете на кодове по КН 8541, 8541 40 и 8541 40 10.
                  Тъй като светодиодните чипове и защитните диоди са неделимо свързани за всички възможни приложения и цели и защитните диоди се използват единствено за защита на светодиодните чипове срещу свръхнапрежение, независимо от броя на чиповете, характеристиките и свойствата на този компонент като светодиод от позиция 8541 не са съществено променени. Поради това, като се прилага забележка 8 към глава 85, последна алинея, класирането на елемента в позиция 9405 се изключва.
                  Поради това продуктът трябва да бъде класиран в код по КН 8541 40 10 като светодиод.
               
            
                  
                              4.
                           
                           
                              Полупроводников компонент (т.нар. „светодиодна матрица“), включващ 156 светодиодни чипа, поместени в кръгъл пластмасов корпус с прозрачен пластмасов капак, две електрически контактни писти върху горната повърхност и метален топлоотвеждащ радиатор на гърба, с височина приблизително 2 mm и диаметър приблизително 49 mm.
                              Компонентът е физически неделим, в смисъл, че макар някои от неговите елементи теоретично да могат да бъдат отстранени и заменени, това би бил дълъг и деликатен процес, който при нормални условия на производство е икономически неизгоден.
                              Светодиодните чипове са свързани по схема на серийно-паралелна решетка, като връзките са осъществени посредством тънки проводници.
                              Светодиодната матрица е проектирана за монтаж чрез завинтване в крайния продукт.
                              Тя намира приложение в устройства за общо осветление, като например осветление на търговски обекти и хотелиерско осветление, осветление на жилища и офиси, промишлено осветление, улично осветление, външно осветление и лампи, заместващи лампи от по-стара технология.
                           
                        
                      (1) Вж. изображение 4.
               
               
                  8541 40 10
               
               
                  Класирането се определя от общи правила 1 и 6 за тълкуване на Комбинираната номенклатура, забележка 8 към глава 85, както и от текстовете на кодове по КН 8541, 8541 40 и 8541 40 10.
                  Тъй като компонентът се състои само от светодиодни чипове, които са неделимо свързани за всички възможни приложения и цели, независимо от броя на светодиодните чипове, той остава класиран в позиция 8541. Поради това, като се прилага забележка 8 към глава 85, последна алинея, класирането на елемента в позиция 9405 се изключва.
                  Поради това продуктът трябва да бъде класиран в код по КН 8541 40 10 като светодиод.
               
            
         
      
                  
                     Изображение 1
                  
               
               
                  
                     Изображение 2
                  
               
            
                  
                     
               
               
                  
                     
               
            
                  
                     Изображение 3
                  
               
               
                  
                     Изображение 4
                  
               
            
                  
                     
               
               
                  
                     
               
            
         (1)  Изображенията са само за информация.